**คาเมรอน มิเชลล์ ดิแอซ** (อังกฤษ: Cameron Michelle Díaz, เกิดเมื่อวันที่ 30 สิงหาคม ค.ศ. 1972)​ เป็นอดีตนักแสดง, อดีตนักเดินแบบ​ชาวอเมริกัน และเป็นภรรยาของเบนจี แมดเดน มือกีตาร์วงกู้ดชาร์ลอตต์​ เคยได้รับการเสนอชื่อเข้าชิงรางวัลลูกโลกทองคำ​ 4 ครั้ง, เข้าชิงรางวัลสมาคมนักแสดงภาพยนตร์และโทรทัศน์ 3 ครั้ง และถูกเสนอชื่อเข้าชิงรางวัลแบฟตา​ 1 ครั้ง โดยคาเมรอน ดิแอซ เคยได้รับการบันทึกให้เป็นนักแสดงฮอลลีวูด​หญิงที่อายุเกิน 40 ปี ที่มีค่าตัวมากที่สุด

ในปี ค.ศ. 2018 มีการเปิดเผยจากบ็อกซ์ออฟฟิส​ว่าภาพยนตร์ที่นำแสดงโดยคาเมรอน ดิแอซ สามารถทำรายได้รวมกันเฉพาะในประเทศสหรัฐอเมริกามากกว่า 3,000 ล้านดอลลาร์สหรัฐ และทำรายได้ทั่วโลกมากกว่า 7,000 ล้านดอลลาร์สหรัฐ ทำให้เธอเป็นนักแสดงเพศหญิงที่ทำรายได้ให้ภาพยนตร์ฮอลลีวูดสูงที่สุดลำดับ 6 โดยอยู่เหนือลูพีตา ญองอ​ และ จูเลีย โรเบิตส์

นอกจากจะเป็นที่รู้จักในบทบาทนักแสดงแล้ว ดิแอซยังมีผลงานการเขียนหนังสือ โดยหนังสือ *​The Body Book* ที่เธอเขียนในปี ค.ศ. 2013 อยู่ในอันดับที่ 2 ของอันดับหนังสือขายดีเดอะนิวยอร์กไทมส์  และงานเขียนหนังสือเรื่องต่อมาของเธอคือ *The Longevity Book* วางจำหน่ายในเดือน มิถุนายน 2016.ปัจจุบันหลังจากแสดงภาพยนตร์เรื่อง *​Annie - หนูน้อยแอนนี*​ ในปี ค.ศ. 2014 คาเมรอน ดิแอซ ได้ประกาศยุติบทบาทการแสดงในภาพยนตร์ต่างๆ โดยในปี ค.ศ. 2018 เธอได้เริ่มมีรายการวิทยุชื่อ Town Hall with Cameron Diaz ซึ่งได้รับคำแนะนำในช่วงแรกจาก นิโคล ริชชี ​ผู้เป็นทั้งเพื่อนสนิทและเป็นคู่สะใภ้ (สามีของนิโคล ริชชี และ สามีของคาเมรอน ดิแอซ เป็นพี่น้องฝาแฝดกัน)​ 
ต่อมาในปี ค.ศ. 2020 ดิแอซให้กำเนิดบุตรสาวคนแรกชื่อว่า "แรดดิกซ์ ดิแอซ-แมดเดน" (เกิดเมื่อปี 2020)

ประวัติ
-------

### 1972–1993: วัยเด็กและการเป็นนางแบบ

คาเมรอน ดิแอซ เกิดเมื่อวันที่ 30 สิงหาคม ค.ศ. 1972  ที่เมืองแซนดีเอโก รัฐแคลิฟอร์เนีย สหรัฐอเมริกา​ ปู่ทวดและย่าทวดของเธอเป็นชาวคิวบา​ ที่ย้ายถิ่นฐานมาอยู่ที่เมืองแทมปา รัฐฟลอริดา สหรัฐอเมริกา​ และให้กำเนิดปู่ของเธอ *​เอมีลีโอ กาดิซ ดิอัซ ยูนิออร์*​ ที่รัฐฟลอริดา ทำให้ปู่ของเธอเป็นชาวอเมริกัน-คิวบา รุ่นแรกของครอบครัว ต่อมาปู่ของเธอได้ย้ายออกจากรัฐฟลอริดามาอยู่ที่รัฐแคลิฟอร์เนีย และให้กำเนิดพ่อของเธอ *​เอมีลีโอ ลุยส์ ดิอัซ*​ ที่รัฐนี้โดยพ่อของเธอมีอาชีพเป็นหัวหน้าคนงานของบริษัทน้ำมันแห่งหนึ่งในแคลิฟอร์เนีย ​ส่วนแม่ของเธอ บิลลี (นามสกุลเดิม เออร์ลี)มีเชื้อสายอังกฤษ​-เยอรมัน​ และกลุ่มชนพื้นเมืองอเมริกัน (เผ่าเชอโรกี)​ มีอาชีพเป็นตัวแทนนำเข้าและส่งออกสินค้า คาเมรอน ดิแอซ มีพี่สาวชื่อว่า *​คิเมเน ดิแอซ*​

หลังจากเธอเกิด เธอได้ย้ายจากเมืองแซนดีเอโก มาที่ลองบีช ลอสแอนเจลิส​ และเรียนชั้นประถมที่โรงเรียนประถมลอสเซอริทอส ก่อนจะต่อชั้นมัธยมที่โรงเรียนมัธยมลองบีชโพลีเทคนิค โดยในสมัยเรียนนั้นเธอเป็นเพื่อนห้องเดียวกันกับสนูป ด็อกก์​ และได้เซ็นสัญญาเป็นนางแบบกับบริษัทอีลิท โมเดล แมเนจเมนต์ ตั้งแต่อายุ 16 ปี โดยเธอได้ถ่ายแบบให้กับบริษัทคาลวิน ไคล์น และลีวายส์ จากนั้นพออายุได้ 17 ปี เธอก็ได้ขึ้นปกนิตยสารเซเวนทีน และได้เป็นนางแบบช่วงสั้นๆที่ประเทศออสเตรเลีย​รวมถึงได้เป็นนางเอกโฆษณาเครื่องดื่มโคคา-โคล่า​ ในปี ค.ศ. 1991​

ปี ค.ศ.1992 ขณะอายุ 19 ปี คาเมรอน ดิแอซ ได้รับงานถ่ายแบบให้กับชุดชั้นในสตรี​แนวซาดิสม์และมาโซคิสม์ ซึ่งเป็นการใส่ชุดชั้นในหนังแบบเปิดเต้านม โดยมีการถ่ายภาพนิ่งและบันทึกไว้เป็นวิดีโอ โดยจอห์น รัทเทอร์อย่างไรก็ตามภาพชุดและวิดีโอดังกล่าวไม่ได้มีการเผยแพร่ออกไปในช่วงเวลานั้น จนกระทั่งในปี ค.ศ. 2003 ที่เธอมีชื่อเสียงโด่งดังในฮอลลีวูด​ จอห์น รัทเทอร์ จึงติดต่อและเสนอขายภาพและวิดีโอที่บันทึกการถ่ายแบบชุดนั้นให้กับเธอ ในช่วงก่อนที่ภาพยนตร์เรื่อง *​นางฟ้าชาร์ลี: เสน่ห์เข้มทะลุพิกัด*​ กำลังจะออกฉาย โดยรัทเทอร์เสนอขายภาพชุดดังกล่าวให้กับเธอในราคา 3.5 ล้านดอลลาร์สหรัฐ ซึ่งหากเธอไม่ซื้อเขาจะขายให้คนอื่น ทางด้านดิแอซ มองว่าเธอกำลังถูกแบล็คเมล์จากภาพในอดีตจึงฟ้องร้องรัทเทอร์ 

ในเดือนกรกฎาคม ค.ศ. 2004 หลังจากภาพยนตร์เรื่อง *​นางฟ้าชาร์ลี: เสน่ห์เข้มทะลุพิกัด* ออกฉายและประสบความสำเร็จทำรายได้ไปกว่า 259 ล้านดอลลาร์สหรัฐ ได้มีคลิปวิดีโอการถ่ายแบบเปลือยอกของเธอในอดีตความยาว 30 นาที เผยแพร่ในเวปไซต์ของรัสเซียในชื่อคลิปว่า She's No Angel หรือ เธอไม่ใช่นางฟ้า โดยรัทเทอร์ปฏิเสธว่าไม่ได้เกี่ยวข้องกับการเผยแพร่คลิปวีดีโอต่อมาในปี ค.ศ. 2005 รัทเทอร์ถูกตัดสินให้มีความผิดและถูกศาลสูงแห่งลอสแอนเจลิสพิพากษาให้จำคุก 3 ปี 8 เดือน

### 1994–1998: ภาพยนตร์เรื่องแรกและการประสบความสำเร็จ

เมื่ออายุ 21 ปี ดิแอซได้ไปสมัครคัดเลือกเพื่อเป็นนักแสดงนำในภาพยนตร์เรื่อง *The Mask -​ หน้ากากเทวดา​* ตามคำแนะนำของเจ้าหน้าที่บริษัทเอลิท ที่เธอทำงานเป็นนางแบบอยู่ โดยเธอสมัครคัดเลือกในบทบาทนักแสดงนำซึ่งต้องเล่นคู่กับจิม แคร์รี่ย์​ นักแสดงเจ้าบทบาทที่โด่งดังมาจากเรื่อง *​เอซ เวนทูร่า นักสืบซูเปอร์เก๊ก*​ และด้วยความไม่มีประสบการณ์ทางการแสดงภาพยนตร์มาก่อน เธอจึงเริ่มฝึกการแสดงเป็นครั้งแรกก่อนจะทำการคัดเลือกเพื่อแสดงในบทบาทนี้  ต่อมาเมื่อเธอผ่านการคัดเลือกจึงได้รับบท *​ทีนา คาร์ไลล์*​ นักร้องเพลงแจ๊สซึ่งเป็นนางเอกของเรื่อง และจากการที่ภาพยนตร์เรื่องนี้ประสบความสำเร็จโดยทำรายได้ทั่วโลกมากกว่า 350 ล้านดอลลาร์สหรัฐ ทำให้ คาเมรอน ดิแอซ ได้รับการจับตามองในฐานะนางเอกคนใหม่ของวงการฮอลลีวูดที่มีภาพลักษณ์เซ็กซี ซึ่งนับตั้งแต่เธอโด่งดังจากภาพยนตร์เรื่องแรก ชื่อเสียงของเธอกลับดูเงียบหายไป โดยในช่วงระหว่างปี ค.ศ. 1995–1996 ผลงานการแสดงของเธอไม่ประสบความสำเร็จโดยในปี ค.ศ. 1995 เธอได้ตกลงแสดงนำในภาพยนตร์เรื่อง *มอร์ทัลคอมแบท* ซึ่งส่วนหนึ่งของภาพยนตร์มีการถ่ายทำที่จังหวัดพระนครศรีอยุธยา​ ประเทศไทย​ และเธอได้รับบทเป็น ซอนย่า เบลด ทหารหญิงหน่วยกรีนเบอเรต์ของกองทัพบกสหรัฐ​ แต่ระหว่างฝึกซ้อมบทเธอได้รับบาดเจ็บหนักที่ข้อมือจนไม่สามารถแสดงต่อได้ ทำให้ต้องถอนตัวออกจากการแสดง​ หลังจากพลาดจากการแสดงเรื่อง Mortal Kombat เธอจึงหันไปเล่นภาพยนตร์แนวเสียดสีสังคมฟอร์มเล็กๆที่ใช้ต้นทุนต่ำเรื่อง *The Last Supper* โดยรับบทเป็นหนึ่งในกลุ่มนักศึกษาที่มีความเชื่อฝ่ายเสรีนิยม​ ที่จะชวนผู้ที่มีความเชื่อแบบการเมืองฝ่ายขวาจัด มาทานอาหารค่ำที่บ้านและ​ทำการฆาตกรรมทีละคนๆ ภาพยนตร์เรื่องนี้แม้ไม่ประสบความสำเร็จทางรายได้ แต่ได้รับคำวิจารณ์ในแง่บวกจากนักวิจารณ์ภาพยนตร์

และแม้ในปี ค.ศ. 1996 ดิแอซจะได้รับบทบาทนักแสดงนำในภาพยนตร์ถึง 3 เรื่อง ได้แก่ *​She's the One - ​เพียงเธอเป็นหัวใจของเรา*​ ภาพยนตร์โรแมนติก-คอมเมดี​ที่ได้แสดงร่วมกับเจนนิเฟอร์ อนิสตัน​, ภาพยนตร์เรื่อง *​Feeling Minnesota -​ กอดเธอฝ่านรก*​ ที่ได้แสดงคู่กับเคอานู รีฟส์​ และ *​Head Above Water* ภาพยนตร์ตลก-ระทึกขวัญ ที่เป็นการนำภาพยนตร์จากประเทศนอร์เวย์​เรื่อง *Hodet over vannet* กลับมาสร้างใหม่ โดยภาพยนตร์ของเธอทั้ง 3 เรื่องไม่ประสบความสำเร็จ และทำรายได้ 3 เรื่องรวมกันไม่ถึง 18 ล้านดอลลาร์สหรัฐ โดยเฉพาะเรื่อง *​Head Above Water* ที่ทำรายได้ในบ็อกซ์ออฟฟิส​เพียงแค่ 3 หมื่นดอลลาร์

จนในปี ค.ศ. 1997 ดิแอซมีผลงานในภาพยนตร์กระแสหลักและกลับมาโด่งดังอีกครั้งในภาพยนตร์ของค่ายไตรสตาร์พิคเจอร์ส​เรื่อง *My Best Friend’s Wedding -​ เจอกลเกลอ วิวาห์อลเวง* ที่ต้องแสดงประชันบทบาทกับนางเอกรุ่นพี่อย่างจูเลีย โรเบิตส์ และประสบความสำเร็จเมื่อทำรายได้ทั่วโลกเกือบ 300 ล้านดอลลาร์สหรัฐโดยติดสิบอันดับแรกของภาพยนตร์ที่ทำเงินได้มากที่สุดในปี ค.ศ. 1997 รวมทั้งได้รับการยอมรับให้เป็นหนึ่งในภาพยนตร์โรแมนติก-คอมเมดี​ที่ดีที่สุดตลอดกาล ต่อมาในปีเดียวกันได้แสดงร่วมกับยวน แม็คเกรเกอร์ ใน *A Life Less Ordinary -​ รักสะดุดฉุดเธอมากอด*

ในปี ค.ศ. 1998 คาเมรอน ดิแอซ มีผลงานการแสดงภาพยนตร์ตลกเรื่อง *There’s Something About Mary -​ มะรุมมะตุ้มรุมรักแมรี่* และประสบความสำเร็จอย่างมาก โดยเป็นภาพยนตร์ที่ทำเงินได้มากที่สุดเป็นอันดับ 4 ของปี 1998 และเป็นภาพยนตร์แนวตลกที่ทำรายได้สูงที่สุดในทวีปอเมริกาเหนือในปีดังกล่าว โดยทำรายได้ทั่วโลกถึง 370 ล้านดอลลาร์สหรัฐ จากความสำเร็จของภาพยนตร์เรื่องนี้ทำให้เธอได้รับการเสนอชื่อเข้าชิงรางวัลลูกโลกทองคำ​สาขานักแสดงหญิงยอดเยี่ยมประเภทภาพยนตร์เพลงหรือภาพยนตร์ตลก แม้สุดท้ายรางวัลจะตกเป็นของกวินเน็ธ พัลโทรว์นักแสดงนำจากเรื่องShakespeare in Love -​ กำเนิดรักก้องโลก​ ​แต่เธอก็ยังได้รับรางวัลนักแสดงหญิงยอดเยี่ยมจากเอ็มทีวีมูวีแอนด์ทีวีอะวอดส์​และนักแสดงหญิงยอดเยี่ยมของกลุ่มนักวิจารณ์ภาพยนตร์แห่งนิวยอร์ก นอกจากนี้ในปี ค.ศ. 1998 เธอยังมีผลงานภาพยนตร์แนวตลกร้ายเรื่อง *Very Bad Things -​ แต่งเถอะค่ะ อย่ากลัวสะบักสะบอม* ที่แสดงคู่กับจอน แฟฟโรว์​

โดยหลังจากประสบความสำเร็จอย่างสูงจาก *มะรุมมะตุ้มรุมรักแมรี่* ดิแอซได้คบหากับแม็ตต์ ดิลลอน​ที่เป็นหนึ่งในนักแสดงนำจากภาพยนตร์เรื่องดังกล่าวก่อนที่ในปีต่อมาเธอได้มาคบกับจาเรด เลโทโดยทั้งคู่คบหากันนานถึง 4 ปี และเลิกรากันไปในปี ค.ศ. 2003

ต่อมาในปี 1999 แสดงใน *Being John Malkovich* ที่ได้รับเสียงวิจารณ์ที่ดีและได้รับการเสนอชื่อเข้าชิงรางวัลหลายตัวด้วย ในปีเดียวกับเธอแสดงใน *Any Given Sunday* ต่อมาในปีถัดมา แสดงภาพยนตร์ที่สร้างจากซีรีส์ทางโทรทัศน์ที่ได้รับความนิยมในช่วงทศวรรษที่ 70 เรื่อง *Charlie’s Angels* และยังมีภาคต่อใน *Charlie’s Angels: Full Throttle*

เธอยังมีผลงานเรื่อง *Shrek* และได้แสดงร่วมกับทอม ครูซใน *Vanilla Sky* และในภาพยนตร์เรื่อง *The Sweetest Thing* เธอได้รับการวิพากษ์วิจารณ์อย่างรุนแรง ต่อมาปี 2002 เธอรับบทเป็นนักวิ่งราวตามถนนในเรื่อง *Gangs of New York*

อ้างอิง
-------

1. ↑  Siegel, Tatiana (June 5, 2013). "From Cameron Diaz to Sandra Bullock, the A-list of actresses is aging along with the moviegoer as their clout (and salaries) skyrocket, and Hollywood fails to groom another generation amid franchise fever". *The Hollywood Reporter*. สืบค้นเมื่อ October 26, 2013.
2. ↑
3. ↑  'Body book' author and actor Cameron Diaz's healthy tips เก็บถาวร 2016-02-15 ที่ เวย์แบ็กแมชชีน, *News.com.au*, April 14, 2014
4. ↑  "The Longevity Book". สืบค้นเมื่อ August 26, 2016.
5. ↑  "6 Things I Learned From Cameron Diaz's 'The Longevity Book'". April 7, 2016. สืบค้นเมื่อ August 26, 2016.
6. ↑
7. ↑  "Tom Ford and people born between August 24th and 30th". *Vogue Italia*. Condé Nast. August 24, 2018. คลังข้อมูลเก่าเก็บจากแหล่งเดิมเมื่อ 2018-10-20. สืบค้นเมื่อ 2019-09-14.
8. ↑  "YouTube interview about her Spanish-Cuban roots". Youtube.com. June 28, 2011. สืบค้นเมื่อ November 16, 2012.
9. ↑  Fischer, Paul (n.d.). "Cameron Diaz: A Life Less Ordinary: Interview". Urbancinefile.com.au. เก็บจากแหล่งเดิมเมื่อ October 28, 2014. สืบค้นเมื่อ March 5, 2010.
10. ↑  Fleeman, Mike; Jordan, Julie (เมษายน 23, 2008). "Cameron Diaz's Family Pays Tribute to Her Father". *People*. Meredith Corporation. เก็บจากแหล่งเดิมเมื่อ ตุลาคม 20, 2018. สืบค้นเมื่อ ตุลาคม 20, 2018.
11. ↑  "Cameron Diaz". Yahoo! Movies. คลังข้อมูลเก่าเก็บจากแหล่งเดิมเมื่อ April 10, 2006. สืบค้นเมื่อ June 9, 2011.
12. ↑  Powers, Lindsay (มิถุนายน 24, 2011). "'Bad Teacher's' Cameron Diaz: 5 Things You Didn't Know". *The Hollywood Reporter*. เก็บจากแหล่งเดิมเมื่อ มีนาคม 23, 2013. สืบค้นเมื่อ ตุลาคม 20, 2018.
13. ↑  "Cameron Diaz: 34 fun facts". Live Well Network. คลังข้อมูลเก่าเก็บจากแหล่งเดิมเมื่อ October 6, 2014. สืบค้นเมื่อ February 14, 2014.
14. ↑  "Cameron Diaz got alcohol poisoning in Sydney". คลังข้อมูลเก่าเก็บจากแหล่งเดิมเมื่อ กันยายน 7, 2014. สืบค้นเมื่อ กุมภาพันธ์ 14, 2014.
15. ↑  Meares, Joel (April 16, 2014). "The Other Woman's Cameron Diaz debunks myths about monogamy and living in Australia". *The Sydney Morning Herald*. Fairfax. สืบค้นเมื่อ April 16, 2014.
16. ↑  Média, Québecor. "Les débuts coquins de cinq acteurs".[*ลิงก์เสีย*]
17. ↑  "Cameron Diaz furious over S&M video". Female First. สืบค้นเมื่อ March 24, 2005.
18. ↑  "Man who blackmailed Cameron Diaz over topless photos faces jail". *The Daily Telegraph*. July 27, 2005. สืบค้นเมื่อ August 13, 2016.
19. ↑  "Diaz photographer convicted". *The Guardian*. July 26, 2005. สืบค้นเมื่อ August 13, 2016.
20. ↑  "Cameron Diaz photographer jailed". *BBC News*. September 16, 2005. สืบค้นเมื่อ August 13, 2016.
21. ↑  "Cameron Diaz S&M film hits the Web; Beyonce mistaken identity; Usher moons London". *SF Gate*. July 8, 2004. สืบค้นเมื่อ August 13, 2016.
22. ↑  "Hot Sex video shocked Cameron Diaz". *Bild* (ภาษาเยอรมัน). June 28, 2014. สืบค้นเมื่อ August 13, 2016.
23. ↑  "Topless Diaz hits internet". News24.com. July 9, 2004. คลังข้อมูลเก่าเก็บจากแหล่งเดิมเมื่อ April 28, 2006. สืบค้นเมื่อ August 13, 2016.
24. ↑  "Kinky Cameron Diaz video hits web". *China Daily*. July 9, 2004. สืบค้นเมื่อ August 13, 2016.
25. ↑  "Diaz fit to be tied over video on web". *New York Daily News*. July 8, 2004. คลังข้อมูลเก่าเก็บจากแหล่งเดิมเมื่อ 2022-02-23. สืบค้นเมื่อ August 13, 2016.
26. ↑
27. ↑  "Actress of the week – Cameron Diaz" เก็บถาวร เมษายน 27, 2007 ที่ เวย์แบ็กแมชชีน askmen.com. Retrieved November 20, 2006.
28. ↑  "Cameron Diaz Was Almost In Mortal Kombat?". HEAVY. December 23, 2009. คลังข้อมูลเก่าเก็บจากแหล่งเดิมเมื่อ 2011-02-15. สืบค้นเมื่อ February 22, 2011.
29. ↑  Ebert, Roger (เมษายน 12, 1996). "The Last Supper". *Chicago Sun-Times*. เก็บจากแหล่งเดิมเมื่อ เมษายน 28, 2013. สืบค้นเมื่อ ตุลาคม 20, 2018.
30. ↑  "My Best Friend's Wedding". *Boxofficemojo*
31. ↑  Heyman, Jessie (September 15, 2015). "The 15 Best Romantic Comedies of All Time". *Vogue*. Condé Nast. คลังข้อมูลเก่าเก็บจากแหล่งเดิมเมื่อ 2016-06-12. สืบค้นเมื่อ June 16, 2016.
32. ↑  Madani, Kimia (August 12, 2015). "What 'My Best Friend's Wedding' Taught Us About Life". *Livingly Media*. คลังข้อมูลเก่าเก็บจากแหล่งเดิมเมื่อ 2016-05-06. สืบค้นเมื่อ June 16, 2016.
33. ↑  "There's Something About Mary". *Box Office Mojo*. เก็บจากแหล่งเดิมเมื่อ มกราคม 2, 2013. สืบค้นเมื่อ ตุลาคม 20, 2018.
34. ↑  "Cameron Diaz". *Golden Globes*. Hollywood Foreign Press Association. เก็บจากแหล่งเดิมเมื่อ ตุลาคม 20, 2018. สืบค้นเมื่อ ตุลาคม 20, 2018.
35. ↑  Hedegaard, Erik (กันยายน 7, 2006). "The Angry Zen of Matt Dillon". *Rolling Stone*. เก็บจากแหล่งเดิมเมื่อ ตุลาคม 20, 2018. สืบค้นเมื่อ ตุลาคม 20, 2018.
36. ↑  Garvey, Marianne; Niemietz, Brian; Cartwright, Lachlan (มีนาคม 14, 2014). "Jared's a fine actor but no pickup artist, say beauties who've delivered a Leto veto". *Daily News*. Tribune Publishing. เก็บจากแหล่งเดิมเมื่อ ตุลาคม 20, 2018. สืบค้นเมื่อ ตุลาคม 20, 2018.
37. ↑  คาเมรอน ดิแอซ (Cameron Diaz) เก็บถาวร 2008-05-13 ที่ เวย์แบ็กแมชชีน movieseer.com

​